Komeleya Rojnamegeran a Dîcle Firatî (DFG) raporê binpaykerdişê heqanê rojnamegeran ê teşrîna peyêne eşkera kerd.
Goreyê raporî menga teşrîna peyêne de 8 rojnamegerî ameyî destbendkerdene, 2 ronamegerî tepişîyayî û  5 rojnamegeran rê zî bi temamî cezaya 20 serran û 3 mengan  dîyaye. DFGyî da zanayene ke 91 rojnamegerî hema zî tepişte yê.
Reyna rapor de ame parekerdene ke teşrîna  peyêne de 2 rojnamegeran rê gef ame wendene, derheqê 4 rojnamegeran de tehqîqatî ameyî akerdene, 12 rojnamegeran rê dewa ameye akerdene û hukmkerdişê 47 rojnamegeran dewam keno.
DFGyî îfade kerd ke teşrîna peyêne de rojnameyêkî rê ceza dîyaye, weşanê 2 kanalanê TVyî birîyayî û 30 xeber û keyepelê înternetî ameyî astengkerdene.
Hetê bînî ra Press In Arrestî zî raporê xo yê azadîya çapemenîye yê menga teşrîna peyêne eşkera kerd. Goreyî Raporî yew menge de 40 rojnamegerî ameyî muhakemekerdene. Rapor de bitaybetî bale ameye antene serê zextê vera Ajansê Mezopotamya ser.
